|  |  |
| --- | --- |
|  |  |
|  | |
| **KAUNO MIESTO SAVIVALDYBĖS ADMINISTRACIJOS DIREKTORIUS** | | |
| **ĮSAKYMAS** | | |
| **DĖL NEMOKAMAM MAITINIMUI SKIRTIEMS PRODUKTAMS ĮSIGYTI MOKYKLOSE IR PRIEŠMOKYKLINIO UGDYMO ĮSTAIGOSE SKIRIAMŲ LĖŠŲ DYDŽIO NUSTATYMO** | | |
| 2022-01-28 Nr. A-339 | | |
| Kaunas | | |

Vadovaudamasis Lietuvos Respublikos vietos savivaldos įstatymo 18 straipsnio 1 dalimi ir 29 straipsnio 8 dalies 2 punktu, Lietuvos Respublikos socialinės paramos mokiniams įstatymo 7 straipsniu ir 15 straipsnio 3 dalies 2 punktu, atsižvelgdamas į Lietuvos Respublikos švietimo, mokslo ir sporto ministro 2022 m. sausio 11 d. įsakymą Nr. V-52 „Dėl mokinių nemokamam maitinimui skirtiems produktams įsigyti skiriamų vienai dienai vienam mokiniui lėšų dydžio nustatymo“ ir Kauno miesto savivaldybės mero 2022 m. sausio 12 d. potvarkį Nr. M-6 „Dėl Kauno miesto savivaldybės administracijos direktoriaus Viliaus Šiliausko pavadavimo laikotarpio nustatymo“:

1. N u s t a t a u nemokamam maitinimui skirtiems produktams įsigyti mokyklose ir priešmokyklinio ugdymo įstaigose skiriamų lėšų vienai dienai vienam mokiniui dydį (su PVM):
   1. pusryčiams ar pavakariams priešmokyklinio ugdymo ir 1–4 klasių mokiniams – 1 Eur;
   2. pusryčiams ar pavakariams 5–12 klasių mokiniams – 1,1 Eur;
   3. pietums priešmokyklinio ugdymo ir 1–4 klasių mokiniams – 1,95 Eur;
   4. pietums 5–12 klasių mokiniams – 2,05 Eur;
   5. maitinimui mokyklų organizuojamose vasaros poilsio stovyklose – 3,95 Eur.
2. P r i p a ž į s t u netekusiu galios Kauno miesto savivaldybės administracijos direktoriaus 2020 m. sausio 24 d. įsakymą Nr. A-316 „Dėl nemokamam maitinimui skirtiems produktams įsigyti mokyklose ir priešmokyklinio ugdymo įstaigose skiriamų lėšų dydžio nustatymo“.
3. N u s t a t a u, kad šis įsakymas įsigalioja 2022 m. vasario 1 dieną.

|  |  |
| --- | --- |
| Administracijos direktoriaus pavaduotojas, pavaduojantis administracijos direktorių | Paulius Keras |